text: চন্দ্রযান-৩  হ'ল ভারতীয় মহাকাশ গবেষণা সংস্থা কর্তৃক পরিকল্পিত তৃতীয় চন্দ্র অন্বেষণ অভিযান।
  
  পূর্ববর্তী চন্দ্রযান-২  যোগাযোগের জন্য একটি অরবিটারকে সফল ভাবে চাঁদের কক্ষপথে স্থাপন করে, কিন্তু ল্যান্ডারের সফট ল্যান্ডিংয়ের প্রয়াস ব্যর্থ হয়। এই ঘটনার পরে সফট ল্যান্ডিংয়ের জন্য আরও একটি চন্দ্র অভিযানের প্রস্তাব দেওয়া হয়। চন্দ্রযান-৩ হল চন্দ্রযান-২ অভিযানের পুনরাবৃত্তি এবং চন্দ্রযান-২ অভিযানের মতো কেবল ল্যান্ডার ও রোভারকে  অন্তর্ভুক্ত রয়েছে, কিন্তু অভিযানে কোনও অরবিটার থাকবে না। অভিযানের মাধ্যমে পূর্বসূরী ইউএসএসআর, নাসা এবং সিএনএসএ-এর পরে ইসরো চাঁদে সফট ল্যান্ডিংয়ে সক্ষম চতুর্থ মহাকাশ সংস্থায় পরিণত হবে।
  
  পটভূমি  
  চাঁদের পৃষ্ঠে সফট ল্যান্ডিংয়ের জন্য চন্দ্রযান কর্মসূচির দ্বিতীয় পর্বে ইসরো জিএসএলভি এমকে তৃতীয় রকেটের দ্বারা একটি অরবিটার, ল্যান্ডার ও রোভারের সমন্বয়ে  চন্দ্রযান-২ অভিযানটি চালিত করে। রোভার প্রজ্ঞানকে স্থাপন করা জন্য ল্যান্ডারটির সেপ্টেম্বরে চাঁদের পৃষ্ঠকে স্পর্শ করার কথা ছিল।
  
  পূর্বের প্রতিবেদনে জাপানের সাথে সহযোগিতা চাঁদের দক্ষিণ মেরুতে একটি অভিযানের পরিকল্পনা প্রকাশিত হয়, যেখানে ভারত ল্যান্ডার সরবরাহ করবে এবং জাপান লঞ্চার ও রোভার সরবরাহ করবে। অভিযানে স্থানের নমুনা ও চন্দ্র রাতের বেঁচে থাকার প্রযুক্তি অন্তর্ভুক্ত থাকার সম্ভাবনার কথা বলা হয়।
  
  বিক্রম ল্যান্ডারের ব্যর্থতার ফলে ২০২৪ সালে জাপানের সাথে অংশীদারত্বের প্রস্তাবিত লুনার পোলার এক্সপ্লোরেশন মিশনের জন্য প্রয়োজনীয় অবতরণ সক্ষমতা প্রদর্শন করার জন্য আরেকটি অভিযান চালু করা হয়।
  
  অর্থায়ন  
  ২০১৮ সালের ডিসেম্বরে, খবর পাওয়া যায় যে ইসরো প্রকল্পটির প্রাথমিক অর্থায়নের জন্য অনুরোধ করেছে, যার পরিমাণ ₹৭৫ কোটি (মার্কিন ডলার ১১ মিলিয়ন), যার মধ্যে ₹৬০  কোটি (৮.৪ মিলিয়ন মার্কিন ডলার) যন্ত্রপাতি, সরঞ্জামাদি ও অন্যান্য ব্যয়ের জন্য এবং বাকি ১৫ কোটি ডলার (২.১ মিলিয়ন মার্কিন ডলার) রাজস্ব ব্যয়ের জন্য  চাওয়া হয়।.
  
  প্রকল্পের অস্তিত্বের বিষয়টি নিশ্চিত করে ইসরো সভাপতি কে সিভান জানান অভিযানে ব্যয় হবে প্রায় ৬১৫ কোটি (মার্কিন $৮৬ মিলিয়ন ডলার)।
  
  তথ্যসূত্র
  
  বহিঃসংযোগ
  
  বিষয়শ্রেণী:চাঁদে অভিযান
title: চন্দ্রযান-৩